Diari Oficial de la Generalitat Valenciana


Sumari del DOGV 5985, del 31-03-2009 (2009/3558)

RESOLUCIÓ de 25 de març de 2009, de la Direcció General d'Administració Autonòmica, per la qual s'executa la Sentència núm. 156/2009, de 4 de febrer de 2009, de la Secció Segona de la Sala Contenciosa Administrativa del Tribunal Superior de Justícia de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5985

Data del DOGV
:   31-03-2009

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2009/3558


Data del document
:   25-03-2009

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * concurs administratiu
    * execució de sentència
    * funcionari
    * administració regional

RESOLUCIÓ de 25 de març de 2009, de la Direcció General d'Administració Autonòmica, per la qual s'executa la Sentència núm. 156/2009, de 4 de febrer de 2009, de la Secció Segona de la Sala Contenciosa Administrativa del Tribunal Superior de Justícia de la Comunitat Valenciana. [2009/3558]  
Vista la Sentència número 156/2009, de 4 de febrer de 2009, de la Secció Segona de la Sala Contenciosa Administrativa del Tribunal Superior de Justícia de la Comunitat Valenciana, per la qual s'estima el recurs d'apel·lació interposat per José Payá Milla contra la Sentència número 384/2007, de data 2 d'octubre, recaiguda en el procediment abreviat 454/2006 del Jutjat Contenciós Administratiu número 7 de València, el pronunciament del qual es revoca i en el seu lloc es resol l'estimació del recurs contenciós administratiu interposat per José Payá Milla, contra la Resolució del director general d'Administració Autonòmica, de 9.08.2006, que confirma la de 20.01.2006, per la qual es va procedir a l'adjudicació definitiva de destinacions als participants en la convocatòria del Concurs de Mèrits 50/2005, que s'anul·la en part, per ser contrària a dret, i es reconeix com a situació jurídica individualitzada del recurrent el seu dret que li siga adjudicat amb caràcter definitiu el lloc número 19628.  
Atés el que disposen els articles 118 de la Constitució Espanyola, 17.2 de la Llei Orgànica 6/1985, d'1 de juliol, del Poder Judicial i 103 i següents de la Llei 29/1998, de 13 de juliol, Reguladora de la Jurisdicció Contenciosa Administrativa, que estableixen l'obligatorietat de complir les sentències i la resta de resolucions fermes dictades pel jutges i tribunals.  
De conformitat amb les competències atribuïdes pel Decret 122/2007, de 27 de juliol, del Consell, pel qual s'aprova el Reglament Orgànic i Funcional de la Conselleria de Justícia i Administracions Públiques (DOGV núm. 5566, de 30.07.2007) i la resta de normes de general i pertinent aplicació, resolc:  
Primer  
Adjudicar amb caràcter definitiu, José Payá Milla, el lloc de treball número 19205, fisioterapeuta, al Centre d'Educació Especial número 2 d'Alacant, adscrit a la Conselleria d'Educació.  
Segon  
La presa de possessió de José Payá Milla en el lloc de treball número 19379, es produirà el dia 1 de maig de 2009.   
Tercer  
Com a conseqüència de l'anterior, es deixa sense efectes, des del dia 1 de maig de 2009, la Resolució d'aquesta Direcció General, de data 2 de juliol de 2008, d'adscripció provisional per motius de salut de l'interessat al lloc de treball número 19901, amb reserva del lloc de treball número 5.515, al Centre d'Educació Especial Miguel de Cervantes d'Elda (Alacant), adscrit a la Conselleria d'Educació.  
Contra la present resolució podrà interposar-se incident d'execució de Sentència davant del Jutjat Contenciós Administratiu número 7 de València, d'acord amb el que disposa l'article 109 de la Llei 29/1998, de 13 de juliol, Reguladora de la Jurisdicció Contenciosa Administrativa.  
València, 25 de març de 2009.- El director general d'Administració Autonòmica: Pedro Javier García Ribot.